5. Ansøgning fra [adresse]. om kommunegaranti for lån til 
finansiering af diverse anlæg og ændring af vedtægter (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler og 
vedtægterne for Gudenådalens Energiselskab A.m.b.a.
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af et lån på 2,9 mio. kr. Byrådet skal endvidere tage stilling til en ændring af 
selskabets vedtægter. 
Lånet skal finansiere udgifterne til hoved-, transmissions- og stikledninger samt renoveringer i Bjerringbro. 
Da forbrugerne i både Ulstrup og Bjerringbro får gavn af projekterne og der anvendes ens takster, 
garanterer både Favrskov Kommune og Viborg Kommune for lånefinansieringen. Kommunegarantien på i 
alt 17,2 mio. kr. fordeles mellem Favrskov Kommune og Viborg Kommune ud fra antal forbrugere i 
henholdsvis Ulstrup (498) og Bjerringbro (2.492). Det svarer til en andel til Favrskov Kommune på 17 % 
(2,9 mio. kr.).
  
Gudenådalens Energiselskab A.m.b.a. ønsker, at lånet optages i KommuneKredit, og det kræver, at 
Byrådet giver kommunegaranti for lånet. 
 
Der søges om kommunegaranti til optagelse af et fastforrentet lån på 2,9 mio. kr. (17,2 mio. kr.) med en 
løbetid på 30 år og en aktuel rentesats på 3,41 %. 
 
Anlægsarbejderne bliver afsluttet i 2023.
I forbindelse med behandlingen af kommunegarantien er [adresse] blevet opmærksom på, at 
Gudenådalens Energiselskab A.m.b.a. har ændret sine vedtægter i 2022, og at denne ændring ikke har 
været forelagt for Byrådet. Det følger af § 6.10 i vedtægterne, at vedtægtsændringer skal godkendes af 
Byrådet, såfremt kommunen har stillet garanti for selskabets gæld. 
Selskabet har efterfølgende anmodet om Byrådets godkendelse.
VURDERING
[adresse]
Favrskov Kommune kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
 
[adresse]: EMN-2023-01474
Dok-ID: 3553060
Sagsbehandler: lfri
Byråd
27. juni 2023  19:00
[adresse] skal i henhold til lovgrundlaget opkræve Gudenådalens Energiselskab A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Gudenådalens Energiselskab A.m.b.a. 
kan opnå. Virksomheder med en stærk betalingsevne og lav økonomisk risiko skal, i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået de konkrete projekter, anlægsbeskrivelser, Gudenådalens Energiselskab 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
med varmeværker i området og på landsplan. Herudover har gennemgangen omfattet udviklingen af 
Gudenådalens Energiselskab A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
Energiselskab A.m.b.a. er lav. Den årlige garantiprovision fastsættes derfor til 0,40 %. 
 
Gudenådalens Energiselskab A.m.b.a. oplyser, at udgifter til projekterne og lånoptagelsen ikke påvirker 
taksterne.  
Anlægsinvesteringerne vedrørende hoved-, transmissions- og stikledninger er godkendt administrativt af 
Favrskov Kommune med orientering til Teknik- og Miljøudvalget. Renoveringerne kræver ikke forudgående 
godkendelse.    
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
Vedtægtsændringerne 
Gudenådalens Energiselskab A.m.b.a har oplyst, at man i forbindelse med fusionen mellem Bjerringbro 
Varmeværk og Ulstrup Kraftvarmeværk til Gudenådalens Energiselskab A.m.b.a. aftalte, at de ophørende 
selskabers andelshavere valgte to bestyrelsesmedlemmer til det fortsættende selskab. 
Funktionsperioden for disse bestyrelsesmedlemmer kan ifølge vedtægternes § 7.4.2. højst være indtil den 
generalforsamling, som afholdes 2 år efter fusionens virkningstidspunkt. 
Bestyrelsen reduceres derfor med to medlemmer og består herefter af 7 medlemmer, hvoraf et medlem er 
udpeget af byrådet i [adresse]. Ændringen, der fremgår af § 7.1, er markeret med rødt i 
vedhæftede bilag. 
På den baggrund er det Borgmestersekretariatets vurdering, at der alene er tale om en konsekvensændring 
af vedtægterne, og at vedtægtsændringen kan godkendes. 
ØKONOMI
Favrskov Kommune har tidligere stillet kommunegaranti for lån til Gudenådalens Energiselskab A.m.b.a. 
Den samlede restgæld udgør pt. 14,8 mio. kr.  
 
En årlig provision på 0,40 % af restgælden på det nye lån på 2,9 mio. kr. vil det første år medføre en indtægt 
til [adresse] på ca. 11.000 kr. Indtægten vil falde i takt med, at Gudenådalens Energiselskab 
A.m.b.a. afdrager på lånet.
INDSTILLING
Direktøren for Job og Økonomi indstiller til Byrådet:
1.
At vedtægtsændringen om at reducere antallet af bestyrelsesmedlemmer med to medlemmer 
godkendes.
2.
At ansøgningen fra [adresse]. godkendes, idet Favrskov Kommune stiller 
kommunegaranti for et lån på 2,9 mio. kr. optaget i KommuneKredit.
3.
At kommunegarantien er betinget af, at nødvendige tilladelser mv. er på plads.
4.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 20. juni 2023:
Fraværende: Sofia Møller
Indstilles godkendt. 
Byrådet, 27. juni 2023:
Fraværende: Karsten Jeppesen
Godkendt.
Bilag
1.
Ansøgning om kommunegaranti fra [adresse]. (3553063)
2.
Vedtægter Gudenådalens Energiselskab A.m.b.a.  (3563812)
